
AUCTO B. 


1. 


-■Tuerperium  illud  temporis  spatium  dicitur,  quod  inter  par- 
tum absolutum  et  fluxum  menstruum  iterum  ingruentem  in- 
tercedit. — Puerperae  itaque  nomine  femina  humana  partu  ab- 
soluto ad  periodum  menstruorum  denuo  ingruentem  insignitur. 

2. 

Quas  organismus  femineus  utero  evacuato  mutationes 
subit,  vel  ad  partes  sexuales  restringuntur  vel  ad  coenesthe- 
sim  et  alia  organa  referuntur. 

Considerandae  itaque  veniunt  primo,  mutationes  in  orga- 
nis sexualibus  contingentes,  quae  sectione  priori , deinde  mu- 
tationes in  sensu  comuni  et  reliquis  organis  conspicuae,  quae 
sectione  altera  conprehenduntur. 

Sectio  prima. 

/ 

3. 

Ad  partes  organorum  sexualium  quae  puerperii  tempore 
manifestis  subjiciuntur  mutationibus,  referuntur:  uterus,  va- 
gina cum  genitalibus  exterioribus  et  mammae. 

Uterus  hucusque  centrum  vitae  productivae  non  solum 
germinis  organici  nutritioni , sed  etiam  suacmet  ipsius  sub- 
stantiae evolutioni  prospexit,  in  conamine  ulterioris  evolutio- 
nis cohibitus,  aliam,  regredientem  metamorphosim  subit, 
quae  mutationibus  eo  tendentibus,  ut  pristinus  uteri  status; 
restituatur  manifestatur.  Quas  mutationes  perlustranti  patebit, 

esse  quaspiam  quae  ad  vitam  plasticam  referantur,  et  vel  me- 
ri magnitudinem  et  situm,  vel  eiusdem  formam  exteriorem, 
vel  uteri  interiorem  superiiciem  respiciant;  esse  alteras  quae 
eius  vitam  motiicem  concernant. 

4. 

Uteri  moles,  quae  primis  a partu  diebus  sex  circiter  et 
latitudinis  quatuor  policum  erat ; atque  cuius  fundus  supra  os- 
sium pubis  symphisim  tangebatqr,  contractione  sensim  incres- 
cente ita  imminuitur,  ut  decima  die  uteri  fundus  amplius  tan- 
gi non  possit,  atque  quinta  aut  sexta  hebdomada,  quae  tem- 
pore graviditatem  praecedente  aderat,  fere  eadem  restituta 
'sit  moles.  Uteri  contractio  et  imminutio  rapidius  in  primiparis 
incedere  et  perfici  observatur  , quod  maiori  elasficitati  et  con- 
tractilitati  nondum  infractae  adscribas.  Nunquam  tamen  tanta 
est  uteri  post  partum  contractio  ut  uteri  virginei  exiguum  vo- 
lumen adaequet  matris  uterus,  quippe  cuius  moles  seniper 
adaucta,  parietes  crassiores  et  portio  vaginalis  brevior  ex- 
plorantis tactui  se  se  offerunt.  Depedet  haec  uteri  imminutio 
ab  uteri  contractionibus  nonnunquam  vehementioribus , qui- 
bus fit,  ut  venae  angustiores  reddantur,  arteriae  in  ductus 
redeant,  spirales,  uteri  itaque  minori  saguinis  copia  irrigati 
vita  plastica  imminuatur,  vasorum  contractione  ita  incitetur, 
ut  substantiae  superfluae  sufferantur. 

Hinc  uteri  post  partum  ad  molem  tam  exiguam  reductio- 
nem non  solum  vitae  plasticae  relative  imminutae  adscribas, 
sed  in  insignem  vasorum  absorbentium  in  substantiis  uteri 
plasticis  aufferendis  et  imminuendis  vim  agnoscas. 

5. 

. % 

Situs  ratio  plurimum  ab  uteri  mole  dependet;  hinc  fit, 
ut  uterus  primis  a partu  diebus  mole  sua  impediatur,  quomi- 
nus in  pelvim  minorem  descendat  et  dimidia  eiusdem  major 
pars  supra  pubis  ossa,  uti  tempore  graviditatis,  dextrum  ma- 
gis occupans  latus  tangatur:  cuius  situs  rationem  ligamentum 

uteri  teres  dextrum,  altero  magis  tensum,  quod  ultima  gra- 
viditatis periodo  locum  habuit,  in  se  continet,  si  non  intesti- 
num crassum,  sinistram  pelveos partem  decurrens,  et  reliquo- 
rum organorum  cavum  abdominale  occupantium , situm  in 
causa  esse  suspicaris.  Serius  mole  imminuta  in  pelvim  des- 
cendit uterus,  et  ob  pondus  majus,  ligamentaque  uteri  lata 
laxiora  profundiorem  plerumque  quam  ante  conceptionem  oc- 
cupat situm.  Sub  hoc  uteri  in  pristinum  situm  recessu  regimi- 
ne perverso  frequens  occasio  dari  potest  uteri  dislocationibus 
permanentibus.  Caeterum  uteri  fundus  magis  antrorsum  ad 
synphisitn  ossium  pubis  et  eiusdem  orificium  magis  postrorsum 
in  excavata  ossis  sacri  superficie  invenitur. 

6. 

Formam  uteri  per  graviditatis  tempus  plus  minus  ova- 
lem, ipso  per  partum  evacuato  ad  rotundam,  ab  anteriore  par- 
te postrorsum  conpressam , redire  videmus.  Portionem  vagi- 
nalem, quae  graviditate  progrediente  semper  brevior  reddita 
est,  et  ultimo  tempore  uteri  cavi  inferius  segmentum  occlu- 
sit, sensim  iterum  mole  augeri  videmus  ita,  ut  decima  aut 
nonnunquam  duodecima  primum  die  ad  policis  quadrantem  lon- 
ga vaginae  immineat.  Labia  orificii  uteri  crassa  et  tumida, 
plerumque  cicatricibus,  a rupturis  partu  inductis,  notata  re- 
periuntur.  Quinta  vel  sexta  hebdomada  vaginalis  portio  longi- 
tudinem dimidii  usque  trium  quadrantium  policis  adsequitur 
quae  tempore  subsequente  pristinae  longitudini  proxima  red- 
ditur. 

7. 

Summa  adfentione  superficiei  cavi  uterini  mutationes , 
ouae  momentosissime  sunt,  dignae  sunt.  Aliquot  a partu  horis 
m cavi  uterini  superficie  interna  videre  licet  ostiola  venarum 
hiantia,  et  sanguinem  excernentia , hinc  inde  portiones  mem- 
branae deciduae  Ilunteri , nonnunquam  etiam  placentae  foe- 
talis  lacinias  adhuc  adhaerentes.  In  cavi  uterini  et.  vaginae 

superficie  id  eat  partim  in  placentae  insertionis  loco,  partim 
in  membrana  mucosa,  uteri  cavum  et  vaginae  interiorem  su- 
perficiem investiente,  peculiaris  secretio,  fluxus  lochialis  de- 
nominata contingit,  quem  ut  clarius  sermone  perstringatur, 
respectu  qualitatis,  quantitatis  et  durationis  considerare  oportet. 

8. 

Lochia,  rubra,  serosd  et  alba  distinguenda  sunt.  Ostio- 
la venarum,  primis  a partu  diebus  adhuc  hiantia,  sangvinem 
merum  excernunt.  Hic  sanguinis  fluxus,  qui  adhuc  multo  lar- 
gior esset-,  nisi  venarum  ostia  per  activas  uteri  contractiones 
(dolores  posthumos)  angustiores  redderentur,  lochia  rupra 
audit.  Hac  uteri  contractione  atque  ipsa  Iochiorum  secretione 
adhuc  praesentes  portiones  diciduae  Hunteri  nec  non  ad- 
haerentes placentae  foetalis  laciniae  ab  uteri  superficie  sol- 
vantur et  deinde  una  cum  fluxu  lochiali,  cuius  partem  consti- 
tuunt, partim  fibrosam  texturam  manifeste  adhuc  praesefe- 
rentes,  partim  penitus  resolutae  excernuntur.  Uteri  contrac- 
tione progrediente  interior  ipsius  superficies  approximatur 
statui,  qui  ante  conceptionem  aderat  et  venarum  ostiola  ma- 
gis adhuc  suo  lumine  privantur,  ita  ut  cruori  via  amplius 
non  pateat,  et  ipsa  tantum  sanguinis  serum  transmittant. Qui- 
bus fit  ut  fluxus  antea  cruentus,  in  serosum,  aquae  in  qua 
caro  recens  lota  est,  simillimum,  qui  Iochiorum  serosorum 
nomen  obtinuit,  immutatur.  Placentae  insertionis  locus  parti, 
in  qua  laesio  continui  accidit,  comparandus  per  secretionem 
propriam,  puriformem  suppurationi  non  absimilem  ad  statum 
pristinum  redit;  ad  quam  et  accedit,  ut  membrana  mucosa 
uteri  et  vaginae  prius  serosam  magis  secretionem  sustinens  , 
nunc  materiae  spissioris  mucosae,  albidae,  nonnunquam  lac- 
ti non  absimilem  secretionem  largiatur.  Huius  secretionis  pro- 
ductum coloris  gratia  lochia  alba,  et  quum  similitudinem  cum 
lacte  prue  se  ferat  lactea  denominatur. 

Fluxus  Iochialis  quantitatem,  uti  et  menstrui,  relativam 
esse  cel:  Haller  agnoscit,  ita  ut  justa  eius  quantitas  in  casu 
speciali  determinari  non  possit,  quemadmodum  et  reliqua- 
rum secretionum  quantitas,  summe  variabilis  est.  Momenta 
quae  fluxum  lochialem  intra  sanitatis  limites,  nunc  partiorem 
nunc  largiorem  reddunt,  haec  fere  sunt:  Omnia  momenta 
quae  plethoram  universalem  aut  localem  procreant  aut  susti- 
nent, uti  corporis  constitutio  plethorica,  cibus  et  potus  lar- 
giter nutriens,  stimulans,  nonnullorum  secretionum  defectus 
e.  g.  lactis,  fotus  corporis  nimius,  situs  corporis  erectus, 
motus  vehemens , protractus  praecipue  primis  a partu  die- 
bus , partus  exiguis  intervallis  se  se  excipientibus.  Quo- 
rum momentorum  quaedam  ad  uterum,  cuius  contrachilitatem 
infringunt,  majorem  sanguinis  copiam  adliciunt.  Parciorem 
fluxum  lochialem  comitem  habent  momenta,  quae  humorum 
massam  imminuunt  et  humores  ab  utero  ad  alias  derivant 
partes,  uti:  corporis  nutritio  aut  jam  graviditatis  tempore 
ex  egestate  vel  nausea  praesente,  aut  sub  ipso  puerperio  re- 
tenta, hemorrhagia,  lactatio  praecipue  duorum  infantum  , 
galactorrhoea;  aut  momenta,  quae  uteri  contracti litatein  be- 
ne vigere  demonstrant,  hinc  est,  quod  fluxum  lochialem  jn 
primiparis  et  junioribus  parciorem  observare  liceat.  Quaecun- 
que ex  nunc  adlatis,  quae  intra  sanitatis  limites  fluxum  Iq- 
chialem  jam  largiorem,  jam  parciorem  reddere  possunt,  in 
censum  traxeris,  firmum  tamen  non  habebis  fundamentum, 
nisi  simul  fluxum  menstruum  consideraveris  cujus  in  dijudi- 
canda lochiorum  quantitate  summam  dignitatem  celeberrimi 
et  antiquissimi  medici  agnoverunt. 

10. 

Non  minus  difficile  est  fluxus  Iochialis  durationem  deter- 
minaro, quam  incertam  ilius  quantitatem  , licet  observationes 
circa  durat ionia  tempus  institutae  non  tantis  premantur  diffi- 

culratibus  quam  quae  quantitatem  determinandam  concernunt. 
Conveniunt  plurimae  observationes  secunda,  vel  quarta  heb- 
domada , nec  non  tempore  his  intermedio  fluxum  lochialem 
cessare.  Fluxum  lochialem  , qui  prius  cessaverat  non  nocuis- 
se raro  observatum  est;  constat  tamen  experientia  illum  diu- 
tius absque  noxa  saepius  continuasse,  cujus  durationis  longio- 
ris ratio  ex  sequentibus  patefit.  Lochia  in  genere  diutius  per- 
stare in  subjectis  debilibus,  in  subjectis,  quae  nec  partus  tem- 
pore multum  sangvinis  amiserunt,  nec  lochiis  rubris  largio- 
ribus donata  erant,  quae  ubera  prolibus  denegant,  quae  lar- 
gis nutrimentis  et  potu  stimulante  graviditatis  et  puerperii 
tempore  utuntur,  quae  nimium  fotum  praeprimis  genitalium 
in  deliciis  habent,  quae  ocius  lectum  deserunt  et  motu  vehe- 
mentiori  corpus  exercent.  Si  autem  lochia  secundum  qualita- 
tem distincta  considerantur,  rubra  secunda  aut  tertia  die  in 
serosa,  haec  nona  aut  undecima  die  in  alba  transire  obser- 
vantur, albis  lochiis  tertia  aut  quarta  septimana  finem  impo- 
nit. Respectu  quantitatis  et  durationis  inter  lochia,  qualitate 
sua  distincta  certam  rationem  intercedere  Stahl  verbis  sequen- 
tibus docet:  „Lochia  succedentia  indolem  praegressorum  in- 
duunt;44 licet  nonnullae  observationes  doceant,  lochiis  rubris 
partforibus  aut  prius  cessantibus,  lochia  serosa  et  alba  quan- 
titate augeri  et  diutius  perstare. 

H. 

Quod  autem  vitam  uteri  motricem  adtinet,  quum  uleri 
substantia  in  fibram  muscularem  organicam  graviditatis  tem- 
pore exsplicata  esset,  a partu  continuat  vigore  excellere  et 
fortibus  primis  duobus  diebus  per  vices  recurrentibus  contrac- 
tionibus, quae  dolorum  post  partum  nomen  traxerunt  se  se 
manifestare.  Exeant  dolorum  ad  partum  modo  a regione  sa- 
crali et  ad  ossa  pubis  protrahuntur.  Uterus,  harum  contrac- 
tionum contrum , exinde  musculi  contrahentis  adinslar  infla- 
tur, durior  redditur,  sensilem,  si  tangitur,  parciorem  fun- 
dit lochiorum  copiam , quae  doloribus  post  partum  remittea- 

tibus  largiora  excernuntur.  Non  autem  semper  ejusdem  for- 
titudinis et  durationis  observanto  i uteri  contractiones.  Quae 
eo  fortiores  puerperas  invadunt,  atque  eo  longioris  sunt  dura- 
tionis (ita  ut  ad  nonum  diem  sese  extendere  possint),  quo 
plures  partus  jam  praecessere;  quum  pluribus  partubus  uteri 
tono  infracto,  et  praevalente  laxitate,  fortioribus  et  repeti- 
tis contractionibus  opus  sit,  ut  ad  debitum  ambitum  contra- 
hatur uterus.  \ 

12. 

Primis  puerperii  diebus  vagina  et  partes  genitales  exte- 
riores relaxatae  sunt,  et  qui  graviditatis  periodo  ibidem  ad- 
auctus observabatur  turgor  vitalis,  imminutus  invenitur.  Va- 
ginae rugae  nunc  magis  ex  aequatae  distingui  amplius  non 
possunt.  Vagina  hinc  latior  tertia  aut  quarta  primum  hebdo- 
mada magis  contracta  et  angustior  observatur. 

13. 

Mammae,  quarum  glandulae  ct  vasa  galactophora  per 
graviditatis  tempus  exsplic.abantur,  ita  ut  in  nonnullis  gravi- 
dis secretionis  munere,  utero  adhuc  praegnante,  fungantur, 
majores,  turgescentes,  venis  caerulaeis  notatae  ad  parent. 
Papillarum  halones  profundiore  tinguntur  colore,  ipse  autem 
magis  protuberant.  Partu  absodulo  humorum  major  copia, 
quibus  uterus  abundabat , ad  mammas  derivatur,  et  primis 
diebus  secretionem  lactis  tenuis  et  aquosi,  procreat,  quod 
inter  liquorem  amnii , qui  foetum  ovo  occlusum  ambit  atque 
per  varias  vias  absorbtum  ipsi  nutrimentum  largitur , et  inter 
lac  spissius,  pingue  et  magis  nutriens,  quod  serius  ubera 
matris  infanti  praebent,  terminum  nutrimentorum  interme- 
dium format.  Cujus  secretionis  initium  statuitur  dies,  quo 
Iochia  rubra  cessant,  majore  nunc  copia  humorum  in  mam- 
mas deducta,  quae  una  cum  vasis  galactophoris  turgidae 
sensum  punctionis  et  tensionis  oaussant,  frigore  per  totum  cor- 
pus aut  solum  borripillationibus  sese  adsociantibus.  Phneno» 

inenorum  hac  die  excitatorum  et  per  aliquot  liorarura  spati- 
um scena  sudore  largo,  puerperae  levamen  adferente,  termi- 
natur. Hasce  horripilationes  celeb.  Carus  c)  praetereuntem 
cutis  spasnum  esse  declarat,  ipsi  non  absimilem,  qui  post 
evacuationem  vesicae  urinariae  cutem  decurrit,  et  qui  prae- 
ter lactis  secretionem  , solutionem  laciniarum  membranae  de- 
ciduae et  residuarum  placentae  foetalis  portionum  alteram  cus- 
sam  agnoscere  potest;  quippe  quae  solutio  processui  suppura- 
tionis, horipilationibus  saepe  initium  capientis,  absimilis  non 
est.  Continuat  autem  haec  lactis  secretio  fluxu  menstruo  in 
conspectum  non  prodeunte  tamdiu,  quam  stimulus  huic  secre- 
tioni proprius  — lactatio  — agere  non  desinit.  Quaemad- 
modum  autem  superius  adducta  lactis  scalurire  incipientis  sig- 
na in  conspectum  prodierunt:  ita  similia,  levioris  tamen  gra- 
dus , lactis  fontem  mox  exhaustum  iri  indicant  , mammis 
flaccidis  et  pendulis  relictis. 

Sectio  altera. 

14. 

Mutationes,  quas  sensus  communis,  nec  non  reliqua  or- 
gana puerperii  tempore  medici  observantis  sensibus  otferunt, 
sequentes  sunt.  Defatigationis  sensus,  qui  partu  absoluto  sta- 
tim  plurimas  puerperas  molestatur  et  doloribus  ad  partum , 
nec  non  nixu  parturientis  ad  partum  perficiendum  in  auxilium 
concurrente  inducitur,  plerumque  somni  reficientis  necessita- 
tem adtrahit.  Somnolentia  oborta  somnus  mox  sua  jura  vin- 
dicat,, quo  et  vires  fere  exhaustae,  restaurantur  et  utero  oc- 
casio ad  priorem  statum  redeundi  datur.  Summa  vero  sensus 
comunis  eo  inducitur  mutatio,  ut  humorum  plasticorum,  quos 
uterus  amplius  recipere  non  valet,  torrens  ad  alia  organa  di- 
rigatur, quo  fit  ut  facile  in  dispositis  concentus  functionum 
turbetur.  Si  enim  magnam  sanguinis  copiam,  quae  prius  iu 


*)  Sctjrhtd)  ber  @i)neMogit. 

cellulis  venosis  spongiosae  uteri  substantia  morabatur,  et.  a 
partus  organo  hoc  contracto,  ex  plexibus  venosis  repulsa  in 
reliquum  systema  sanguiferum  suscipitur,  consideramus;  fa- 
cile nobis  patebit,  plethora  universali  oborta  (quum  sub  so- 
lutione placentae  et  post  solutam  placentam,  partu  ad  normam 
decurrente,  exigua  tantum  sangvinis  quantitas  deperditur)  or- 
gasmo  et  congestione  ad  reliqua  organa  excitatis,  functio- 
num vitalium  concentum  facillimo  modo  turbari , nisi  rela- 
tive exaltatis  functionibus  organi  respiratorii , dermatici  et 
galactopoetici  incolumis  servatus  fuerit. 

15. 

Quae  ultimis  graviditatis  mensibus , motu  diaphragmatis 
pro  parte  cohibito  , minor  observabatur  pulmonum  expansio, 
utero  evacuato  liberior  conceditur;  quo  simul  contingit,  ut 
plus  sanguinis  recipiant  et,  quibus  praesunt,  exaltentur  func- 
tiones impedimento  mechanico  et  dynamico  ad  uterum,  quip- 
pe cujus  vita  exaltata  erat , relatione  repressae.  Qua  ex  cau- 
sa videbis,  suppurationem  pulmones  devestantem , quae  utero 
praegnante  recesserat,  rapidius  et  singulari  cum  vehementia 
incedere,  atque  in  casibus  longe  plurimis  mox  lethalem  eva- 
dere ; haec  est  inquam  ratio  cur  etiam  aliae  adfectioncs 
horum  organorum  uti : concretiones , tubercula , collectiones 
serosae  et,  cum  functiones  sub  puerperio  eo  magis  necessa- 
rias, quae  ex  naturae  lege  liberiones  et  exaltatae  esse  de- 
bent, impediant,  adeo  periculosae  evadant,  ut  in  his  febris 
puerperalis  unica  ratio  non  raro  quaerenda  sit. 

16. 

Quum  cutis  munus  cum  organorum  respirationi  dicatorum 
functionibus  magnam  prae  se  feret  similitudinem  , mutationi- 
bus in  viis  respiratoriis  conspicuis  sese  adsociant  mutationes 
systematis  dermatici.  Organon  cutis  summae  et  phisiologicae 
et  pathologicae  dignitatis  humorum  impetu  huc  directo,  hor- 
ripilationibus et  nonnunquam  manifesto  frigore  excitatis , ad 

majorem  thermogenesim  et  largiorem  transpirationem  solici- 
tatur.  Ilaec  uberior  transpiratio  in  fluidum  guttans  collecta 
(vulgo  dicti  sudores  puerperii)  s quae  humorum  massam  im- 
minuendo praecavet,  ne  mammae  humoribus  obruantur,  quum 
sub  initio  in  illis  secretio  larga  contihgit,  quin  consumti*)  lac- 
tis sufficiens  sit , eo  majus  naturae  beneficium  habenda  est , 
ita  ut  puerperae  coenesthesis  inde  non  solum  non  debilita- 
tur quin  potius  refectionis  sensum  prodat. 

, , 17. 

Nonnullu  organa,  quae  singulari  mutationi  graviditatis 
tempore  subjecta  erant,  redeunt  ad  statum  ordinarium.  Sic  pe- 
dum oedemata,  ipsarum  venarum  dilatationes  varicosae,  cu- 
tis color  ab  errans,  turbae  tractus  intestinalis  et  urinae  ex- 
cretionis  sensim  evanescunt,  ita  ut  totus  organismus  ad  nor- 
malem statum  redeat.  Imminutam  vero  observare  licet  pri- 
mis puerperii  diebus,  tubi  alimentaris  functionem,  quae  hoc 
modo  aliis  functidriibus  iisque  exaltatis  correspondet.  Inde 
fit. , ut  organismus  non  tam  urgentem  persentiat  necessitatem 
nutrimentorum  assumendorum.  Quod  iterum  in  nexu  causali 
existit  cum  momentosissima  interna  revolutione,  humorum 
praecipue  circulum  respiciente,  quae  in  universum  nervorum 
systema  summum  influxum  exercet.  Sub  tantis  enim  revolu- 
tionibus internis,  utf:  sub  graviditate,  puerperii  initio,  febri 
inflammatoria  ctc.  etc.  organismus  humanus  semper  minorem 
plasticarum  materieruin  adsumbtionem  exposcit,  cum  meta- 
inorphosim  regredientem  arctioribus  limitibus  circumscriptam, 
nisum  plasticum  vero  adauctum  exhibeat. 

18. 

Quae  ante  partum  et  sub  partu  locum  habaerunt , excre- 
tiones  alvinae  primis  puerperii  diebus  restrictae  surit,  quod 
autem  in  minori  nutrimentorum  adsumtione,  partim  in  majori 
intestinorum  expansione,  quae  uturo  evacuato  et  ad  minorem 
molem  reducto  possibilis  redditur,  suam  rationem  invenit. 


I 

Quanti  nutem  emolumenti  sit , ut  puerpera  primis  a partu  die- 
bus alvi  deponendae  non  accedat  necessitas,  nemo  negabit , 
qui  corpore  erecto  et  sub  nixu  imprimis  fortiori  metrorrhagiae* 
prolapsui  uteri  occasionem  facillime  dari  intelligit.  Quod  na- 
turae sapiens  molimen  medicas  memoriae  bene  imprimat,  nc- 
eesse  est. 

19. 

Quod  defatigationis  sensum,  qui  post  partum  etiam  na- 
turalem percipitur,  adtinet,  licet  magna  systematis  vasorum 
revolutione  sustentatus  fuerit,  imminuitur  et  ad  quintam,  aut 
octavam  diem  usque  eo  recedit,  ut  puerperam  nec  quietem  nec 
situm  horizontalem  amplius  servare  oporteat.  Utero  ad  sta- 
tum quo  ante  conceptionem  gaudebat,  reducto  , cessante  lo- 
chiorum  liuxu , virium  vigore  restituto , adpetentia  vigente  et 
reliquis  tractus  intestinalis  functionibus  ad  normam  redactis 
puerperam  plenariam  et  ordinariam  sanitatem  adeptam  esse, 
credere  posset , nisi  mater  lactationis  officio , salubri  uaturao 
lege  adstricta,  mammarum  functione  exaltata  et  fluxu  men- 
struo nondum  redeunte  detineretur.  Transit  itaque  puerperium 
in  lactationem,  quae  puerperium  prolongatum  omni  jure  dici 
et  ut  ipsius  pars  considerari  meretur. 

✓ 

Hegimen  diaeteticiiiii. 

20. 

Variae  et  momentosissimae  mutationes,  quibus  puerperii 
tempore  organismus  femineus  subjicitur  itaque  disponitur,  ut 
potentiis  morbilicis  multo  facilius  cedat,  et  magna  virium  vi- 
taliain  consumtio,  quae  partus  laboribus  utplurimum  induci- 
tur,  regiminis  diaetetici  valde  circumspecti  necessitatem  ex- 
tra omne  dubium  ponit,  quod  eo  tendat  necesse  est,  ut  om- 
nia praecaveantur , quae  regularem  puerperii  decursam  turba- 
re, ex  altera  parte  omnia  fiant,  quae  huic  periodo  proprias 

mutationes  expedire  possint.  Quod  a puerperis  observandum 
est,  regiminis  expositio  facilior  admittitur,  situm  vitae  ani- 
mali, tum  plasticae  considerandis  operam  navamus. 

' 21. 

Yita  animalis  pro  systemate,  quod  occupat,  nunc  sensi- 
fera, nunc  irritabilis  suum  quoque  influxum  in  regularem  pu- 
erperii decursum  exerit,  quippe  quae  frequens  nobis  poten- 
tiarum nocivarum  offert  atrium.  Yitae  sensiferae  functiones, 
justo  regiminis  diaetetici  moderamini  subjicientes  omnia,  quae 
mentem  occupant,  aut  animum  exagitant  vel  deprimunt,  amo- 
vere studemus,  hinc  librorum  lectio,  consortium,  rebus  do- 
mesticis et  familiaribus  occuptio,  quibus  inquietudini,  timori, 
irae,  terrori,  tristitiae  et  gaudio  repente  puerperam  invaden- 
ti occasio  praebetur  , quantum  fieri  potest , praecaveantur. 
Quoad  sensuum  exteriorum  functiones  visus  organo  sufficiens, 
moderata  et  oculis  cum  puerperae,  tum  neonati  sensibiliori- 
bus adcomodata  lux  concedenda  est ; auditus  organon,  si  fie- 
ri licet , amoenis  et  animum  exhilarantibus  rebus  occupan- 
dum est,  minime  strepitu.  Sensus  comunis  functio  aere  purdj 
moderate  calido  expedienda  est,  et  omnia  amovenda  sunt, 
quibus  nimis  solicitaretur  provocando  dolordm  , pruritum  in- 
quietudinem etc.  In  genere  encephali , sensuum  exteriorum  et 
sensus  communis  functiones  ita  moderandae  sunt,  ut  somnus 
qui  puerperae  summe  necessarius  est,  et  qui  statirn  a partu, 
si  puerperae  diligenter  invigilatur,  etiam  concedi  potest,  de- 
bito tempore  accedat. 

22. 

Yita  irritabilis  motu  musculari  sese  manifestans,  primis 
tribus  diebus  eo  dirigatur,  ut  motus  solummodo  summe  ne- 
cessarius permittatur.  Quum  decubitus  horizontalis  et  dorsa- 
lis cum  minimo  virium  dispendio  conjunctus  reliquo  puerperae 
statui  sumopero  correspondeat , puerperis  praeprimis  comen- 
dctur  necesse  est ; licet  mater  ubura  praebens , aut  ruptura 

perinaei  laborans  decubitu  laterali  melius  sibi  consulat.  Mo- 
lus  quicunque  non  solum  virium  summam  imminuendo , sed 
morbis  uteri  praeprimis  favens  et  refrigerio  ansam  praebens 
nocet.  Quum  tamen  puerperae,  praesertim  quae  vel  ipso  par- 
tu magnam  virium  jacturam  passae  non  sunt,  vel  depertitas 
cito  recuperant , lectum  atque  quietem  servare  summopere 
fastidiant,  cumque  sub  hoc  rerum  statu  nec  necessarium  quin 
imo  nocivum  sit  illas  diutius  in  lecto  retinere,  die  sexta  aut 
nona  tuto  concedi  potest , ut  lectum  per  aliquot  horarum  spai- 
tium  deserant , quin  motu  defatigentur , quo  sensim  tantum 

membra  exerceant. 

» 

Uterum  in  quavis  femina  statirn  a partu  et  absque  indi- 
catione frictionibus  ad  uteri  fundum  per  abdomen  adplicatis 
ad  contractionem  solicitare  non  minus  haemorrhagias  excitan- 
do nocet , quam  praesenti  indicatione  haernorrhagiis  prae- 
pediendis et  praesentibus  tollendis  par  redd  tur. 

ii. 

Vitam  plasticam  respiciendo  puerperii  regimen  diaeteti- 
eum  ordinans  medicus,  in  tubi  alimentaris  functiones,  nec 
non  in  secretiones  et  excretiones  varias  adtendat  oportet. 

Canalis  alimentaris  functio  adminiculis  externis  — cibo 
et  potu  expeditur.  Apud  puerperas  medicus  in  nutrimentorum 
selectum  bene  adtendat  necesse  est,  cum  puerpere  adpetentia 
saepe  saepius  in  nociva  convertitur.  Primis  tribus  aut  quatuor 
diebus  juscula  carne  bubula , vitulina , aut  pullorum , ovis 
aat  pane  albo  incoctis  parata,  juscula  ex  ozyza,  hordeo  per- 
lato, sago  decoctis  confecta,  embamata  puerperae  porigen- 
da  curet  et  adpetentiae  alioquin  minus  urgenti  satisfaciat  me- 
dicus ^ qui  posteris  diebus  nutrimenta  sic  disponere  sciat,  ut 
puerpera  pristino  nutrimentorum  genere  sensim  sensimque  uti 
incipiat,  quae  tamen  nec  serius  solo  lactationis  oflicio  occu- 
patae admittenda  essent,  si  crudiora,  tenaciora,  digestu  dif- 
ficilia , acido  primarum  viarum  et  flatibus  faventia  in  con- 
svetudinem  cesserunt. 


IS 

Polus  ex  decocto , aut  infuso,  radi  altheae  foliorum  aut 
florum  verbasci  et  similium  puerperae  parandus  et  tepidus 
subministrandus  est.  A nona  die  nonnunquam  etiam  prius  in 
debilibus,  emaciatis  simul  ubera  praebentibus,  cerevisiae  et 
in  multum  debilitatis,  vino  adsuetis , vini  aqua  remixti  pro 
potu  adhibendi  occasio  dabitur.  Potus  temperatura  ordinati 
regulae  ad  instar  sit:  quo  plus  expetitur  potus  frigidus,  eo 
minus  est  concedendus.  Puerperis  quae  infanti  ubera  uon  prae- 
bent, victus  ad  juscula,  et  potus  nd  theatum  tepidulum  re- 
stringendi sunt , quamdiu  ubera  lactis  copia  molestantur. 

» 24. 

\ 

Inter  se  et  excretiones  alvina,  urinarum,  fluxus  loehi- 
alis , cutis  et  lactis  hac  periodo  maximi  sunt  momenti.  Alvi 
excretio  primis  diebus  ex  naturae  lege  raro  locum  habet,  hinc 
nec  solicifanda,  minime  purgantibus.  Posthac  et  faecibus  ac- 
cumulatis hoc  quoque  collatorium  enematibus,  dein  etiam  ec- 
coproticis  et  purgantibus  mitioribus  liberum  servandum  est. 
Nixu  fortiori  alvinam  excretionem  sibi  procurare  velle,  quod, 
quao  e nemata  extimescunt,  facere  solent,  puerperis  desua- 
dendum est.  — Urinam  ut  puerpera  crebro  mittat,  inde  vel 
maxime  necesse  est , quod  vesica  urinaria  majori  urinae  co- 
pia retinenda  ex  graviditatis  tempore  desueta,  irritationem 
ad  uterum  propagandam  concipiat , quae  in  mala  varia  non- 
nunquam lethalia  transire  potest.  Hinc  si  ex  tumore  inflam- 
matorio, spasmo  etc.  urinarum  retentio  observatur,  missio- 
nem fomentis,  cataplasmatibus  procurare,  his  non  juvanti- 
bus, aut  circumstantiis  magis  urgeutibus  cathetere  adplicato’ 
urinam  educere  studebit  medicus. 

25. 

Cutis  functio  praecipue  trnnspiratio  sub  puerperii  initio, j>1 
nt.  bene  procedat,  curandum  est;  hinc  etiam  necesse  est,  ulj  j 
puerpera  aere  ambiente  moderate  calido,  lecto  moderate  tec  M 
t„  decumbat,  et  potu  ufatur  depidulo.  Aequabilem  tompenull! 

t«ram  larvare  omnibus  puerperis  proficuum  esf.  Sudorem  au- 
tem medicaminibus  diaphoreticis,  aere  ultra  modum  calido, 
puerpera  stragulis  obruta  excitare  velle,  non  nocere  non  po- 
test. Puerpera  jam  deambulante  vestimentorum  ratio  ea  sit, 
ut  entem  in  transpirationem  proniorem  frigore  admisso  in 
functione  non  turbet.  A transspiralioue  largiore,  sudore  non 
raro  accedente,  fluxu  lochiali  indusia  et  linteamina  inquinan- 
tur; ut  itaque  mundities  summe  necessaria  servetur  saepius 
eum  lotis  commutanda,  quae,  ut  calefacta  puerperae  submi- 
nistrentur, est  quod  admoneam.  Invigilandum  esf  num  fluxus 
lochialis  debitae  quantitatis  et  qualitatis  sit.  Munditiei  causa, 
et  ne  fluxus  lochialis  corruptus  morbi  fomitem  sistat  genita- 
lia ab  eo  inquinata  bis  intra  nychtemeron  aqua  tepida,  per 
obstetricem  purganda  sunt 

26. 

Maximi  momenti  et  summe  necessaria , quippe  a quanta^ 
f ris  et  neonati  sanitas,  non  raro  etiam  vita  dependet,  est  lac- 
tis secretio.  Naturae  et  moralitatis  lex  jubet,  matris  et  in- 
fantis sanitas  et  vita,  ut  incolumes  serventur,  suadent,  ani- 
malium exemplum  docet,  infantis  matrem  nna  etiam  infanti» 
nutricem  esse.  Mater  itaque  et  nutrix  sit;  nisi  impotentia  lac- 
tandi adest,  aut.  mala  graviora  ex  lactacione  prodeuntia 
inmineant. 

Mater  lactationi  sese  subducens,  quo  prius  infantem  ube- 
ribus admovet,  et  melius  et  suae  et  infantis  saluti  consulit, 
cum  hoc  modo  ubera  a nimia  lactis  copia  liberentur,  et  haus- 
tum ab  infante  colostrum  inoeconium  educat.  Optimam  ube- 
rum praebendorum  tempus  ab  aliis  declaratur , si  puerpera 
somno  primo  recreata  fuerit,  quod  intra  primas  duodecim  ho- 
ras post  partum  fit,  Nonnunquam  juvabit  papillas  ad  lactatio- 
nis munus  praeparare,  quae  si  epidermide  teneriori  instruc- 
tae sunt,  spiritu  vini  lavandae,  altera  alteri  in  munere  fun- 
gendo saepius  substituenda  est,  et  si  justo  minus  protuberant, 
digitis  adprehcnsac,  vitro  suctorio  prolongandae  spnl , 

autem  mammae  lacte  repleri  haesitant , linteaminibus  siccis 
calidis  fovendae,  suctione  et  decubitu  laterali  in  lactis  secre- 
tionem disponendae  sunt.  Conducit  mammis  initio  saepius  in- 
fantem admovere  et  alternare  ita , ut  tertia  aut  quarta  quavis 
hora  altera  mamma  porrigenda  sif.  Quod  si  ex  morbo,  aut 
vitio  mammarum  in  lactationis  officio  mater  impeditur,  pro- 
ut vel  nulla  locum  habet  lactis  secretio  — solum  a cibo  etpo- 

• • • 

tu  nutriente  abstineat,  vel  lactis  secretione  bene  vigente  et 
mammis  turgidis,  insuper  mammae  succione  per  vetulam  eden- 
tulam aut  ope  vitri  suctorii  instituta,  nec  non  vasorum  ab- 
sorbentium munere  per  fomenta  et  cataplasmata  solicifato  a 
nimia  lactis  copia  liberandae  sunt.  Purgantium  in  cohibenda 
lactis  secretione  primis  a partu  diebus  effectus  praestans  'non 
minus , quam  damna  quae  inde  redundant,  inter  auctores  con- 

• ! . I • * f , ' ’ ' * • 1 

stant. 


A (1  p e n (1  i x. 

27. 

Facta  mutationum,  quae  in  organismo  femineo  a partu 
contingunt,  descriptione  et  reddita  simul,  quantum  fieri  po- 
terat, ipsarum  ratione,  operae  pretium  erit,  breviter  adsig- 
nare.  quibus  puerpera  ab  omnia  alia  femina  distingui  possit, 
signa.  Licet  unum  alteruinve  signum  nullam  prorsus  certitu- 
dinem pariat,  cum  aliae  quoque  morbosae  partium  genitalium 
adfectiones  una  cum  sibi  respondentibus,  in  partibus  sympa- 
thice conjunctis,  procreatis  phoenomenis,  pro  mutationibus 
partu  et  puerperio  inductis  imponere  possint;  plurimum  tamen 
concursus  tantum  vero  similitudinem  gignit,  ut,  si  accedit, 
ut  harum  mutationum  ratio  alia  sufficiens  dari  nequeat , cum 
certitudine  statuere  liceat,  in  femina  breve  ante  tempus  par- 
tum locum  habuisse.  Sunjmi  valoris  hanc  determinationem 
esse  vel  inde  inotescit,  cum  rion  adeo  insolitum  sit,  ut  in  me- 
dicina forensi  de  partu  breve  nnte  tempus  absoluto  et  prae- 

sente  puerperio  a medico  judicium  firmum  et  certum  ferendum 
sit.  Discedunt  autem  signa,  quibus  mutationes  sub  et  a partu 
contingentes  inotescunt,  in  signa  exteriora  atque  interiora. 

28. 

/ ' 

Signis  exterioribus  adnumerantur : 1 mammae  turgidae, 
venis  cutem  pellucentibus  atque  nodis  , lactantibus  solemni- 
bus , notatae,  quarum  papillae  rnagis  evolutae  et  protuberan- 
tes, halonibus  profundioris  coloris  circumdatae,  pressae  lac 
fundunt;  cessante  lactis  secretione  flaccidae  atque  pendulae; 
2 abdomen  plicis  transversis,  saepius  maculis  fuscis  et  par- 
vis, cicatrices  aemulantibus,  striis  notatum,  flaccidum  ita, 
ut  integumenta  facile  in  plicas  elevari  possint,  umbilicum 
multo  relaxatum,  uterum  manibus  explorantis  primis  diebus 
in  corpus  rotundum  solido -molle  contractum,  postea  uteri 
fundum  tantum  retro  pubis  ossa  offerens;  3 pudenda  exte- 
riora primis  a partu  diebus  tumida  nonnunquam  inflammata, 
inde  sensilia,  postea  relaxata  atque  flaccida,  labia  pudenda 
majora  in  superficie  inferiore  coloris  obscurioris , muco  al- 
bicante hinc  inde  rubescante  obducta  , ipsorum  frenulum  una 
cum  perineo  multum  distentum  aut  rupturam  offerens,  vagi- 
nae orificium  relaxatum,  multum  ampliatum. 

20. 

, f 

Ad  signa  interiora 'referuntur : 1 vagina  relaxata,  tem- 
peraturam minorem  ac  in  gravida  offerens,  nisi  puerpera  in 
lecto  decumbit , ejus  rugae  transversae  fere  omnes  exaequa- 
tae, in  nonnullis  ejusdem  prolapsus,  superficies  interior  co- 
pioso muco , qui  colorem  et  odorein  lochiis  peculiarem  offert, 
obducta;  2 portio  vaginalis  circumferentia  sua  aucta,  flac- 
cida et  crassa  sub  puerperii  initio  multo  brevior,  labia  ori- 
ficii uterini  inaequalia,  rupturis  compluribus  instructa,  sub 
tactu  crebro  sensilia , orificium  uterinum  nunc  foramen  ro- 
tundum offerens,  ab  initio  multum  dilatatum,  fluxum  lochia- 
lem  largiter  transmittens. 

Signa  haec  tum  interiora , tum  exteriora  puerperio  pro- 
gredicnte  sensim  sensiinque  magis  inconspicua  redduntur,  tan- 
dem plurima  evanescunt  ita,  ut  exploratio  quo  magis  a par- 
tus tempore  distat,  eo  parciora  signa  offerens  minorem  quo- 
que judicii  ferendi  certitudinem  admittat.  Manent  nonnun- 
quam  sat  conspicua  et  constantia  signa  uti  : ruptura  frenuli 
perinaei  et  orificii  uterini  labiorum,  eorundem  inaequalitas, 
portio  vaginalis  abbreviata,  ex  quibus  sat  tuto  colimari  po- 
test , partum  praegressum  esse , quin  tamen  de  partus  prae- 
gressi tempore  certiores  reddamur. 

30. 

Liceat  adhuc  adjicere,  singulum  signum  in  respectura 
judicium  de  puerperii  praefcentia  ferendum  infirmum  reddere 
posse,  quam  et  ab  alia  causa,  aut  morbosa  etiam  adfectione 
partium,  sub  puerperio  peculiares  mutationes  subeuntium,  in’ 
ductum  signum  tantum  absit,  ut  puerperium  praesens  indicet, 
ut  ipsum  nonnisi  mentiatur,  cumque  singula  signa  sub  certa 
rerum  positione  deficiant.  1 Mammae  a qua\is  alia  uteri, 
aut  abdominis  expansione  turgidae  observantur;  crebra  con- 
trectatio illas  flaccidas  reddit  et  papillarum  evolutionem  ad- 
juvat. Lactis  secretio  in  mulieribus,  quae  diu  non  concepe- 
runt, imo  in  virginibus  succione  provocatur.  Scirrhus  aut  abs- 
cessus mammam  occupans  sibi  sociam  glandulam  in  lactis , 
aut  seri  secretiqnem  disponit.  E contra  nulla  observatur  la- 
ctis secretio  in  puerperis , quae  lactationem  negligunt,  sub 
partu  magnam  humorum  jacturam  passae  sunt,  fame  aut  pur- 
gantibus lactis  secietionem  praepediunt  2 Abdomen  sub  re- 
pentina emaciatione,  ascite  aut  tympanitide  abactis  et  post 
evacuationem  sanguinis  menstrualis  in  utero  retenti  flaccidum 
et  laxum  observatur.  Integumentorum  autem  abdominis  la- 
xitas locum  non  habet  in  primiparis,  quarum  foetus  parco 
amnii  liquore  circumdatus  erat  , et  quae  cingulis  et  fasciis 
uterum  gravidum  diaphragma  versus  repulerunt.  In  abdomi- 
nis integumentis  praesentes,  cicatricibus  similes,  «triae  su- 

fira  adducti*  morbis  integumenta  multum  distendentibus  in- 
ductae esse  possunt,  aut  a partu  longius  praegresso  derivan- 
dae sunt.  3 Pudenda  exteriora  a caussa  traumatica,  infe- 
ctione syphilitica,  blenorrhoea  acri  tumida,  inflammata  et 
sensilia  esse  possunt ; laxa,  flaccida,  muco  puriformi  inqui- 
nata etiam  a fluxu  menstruo  ad  finem  vergente,  aut  vix 
praegresso  , n blenorrhoea  chronica  , fluore  mucoso  poly- 
pum , aut  ichoroso  scirrhum  uteri  concomitante  inveniuntur , 
quibus  vaginae  orificium  relaxatam,  facile  ampliandum,  seso 
adsociat. 

■ a.  . : t . . r. : .•  . ia;  .'J. 

Quod  autem  signa  interiora  uti  1 vaginam  relaxatam, 
plicas  transversas  exaequatas,  mucarn  copiosum  vaginam  ob- 
ducentem ; 2 portionem  vaginalem  ambitu  auctam , flaccidam, 
crassam,  breviorem,  labia  orificii  uterini  inaequalia  a partu 
sensilia,  orificium  uterinum  rotundum  ampliatum  adtinet,  haee 
inquam,  a diversis  processibus  morbosis  ipsum  uterum  et  va- 
ginam, aut  membranam  mucosam  occupantibus  et  saepius  no- 
minatis, nec  nona  fluxu  menstruo,  initio  graviditatis,  non- 
nulla etiam  a cussis  mechanicis  induci  possunt, 

“ J!..  ' ' . ' 1 1 . i. 

Theses. 


1.  J-^ssentia  officii  medici  est,  vivere  non  sibi  sed  aliis. 

2.  Aer  purus , mundities  , et  victus  bonus , sunt  adminicula 

» 

Nosocomii  summe  necessaria. 

3.  In  cura  exanthematum  , complicationum  praecipua  ratio 

habenda. 

4.  Symptomata  Respirationis,  sunt  praeferenda  iis  Circula- 

tionis. 

fi.  Girgatum  , Orphanotrophium  et  Veterinariae  institutum 
ad  Hungarorum  pia  desideria  pertinent. 

6.  Quo  therapia  sinplicior  , eo  melior. 

7.  Lethalitas  primis  vitae  annis  maxima  , hujus  imminutio 

summis  premitur  difficultatibus. 

8.  In  cura  Vesanorum,  mansuetus,  et  humanus  agendi  mo- 

dus , plus  prodest  quam  vincula. 

9.  Amaurosis  humoralis  diutius  durans,  methodo  antiphlogis- 

tica  sanari  nequit. 


\ 


h 


